FOTOD: Noortebänd 2010 võitja on X-Panda - Publik
FOTOD: Noortebänd 2010 võitja on X-Panda
Eile toimus Tallinnas Rock Cafés Noortebänd 2010 finaal, mille pani kinni X-Panda. Teine koht kuulub Merwisele ning kolmandaks jäi Oak Tree.
R2 lemmik Animal Drama sai auhinnaks tasuta stuudioaega, Redeye Studios lemmik Embrö aga tasuta ühe loo salvestamise. Tallinn Treff festivalile saab esinemisvõimaluse X-Panda ning Summer 2010 pealavale pääseb esinema ansambel Animal Drama.
Noortebänd 2010 võitja saab Delfilt auhinnaks muusikavideo tegemine, R Musicult 10 000kroonise kinkekaardi, Downtown Studiolt kahe loo tasuta salvestuse. Võitja sai Samsungi poolt veel vinged mobiiltelefonid ning lisaks aastase lepingu rõivafirmaga Vision.
Tänavusest Noortebändist valmib Balti Filmi- ja Meediakooli tudengitelt ka telesaade, mis jõuab Eesti Televisiooni eetrisse juuni alguses.
„X-Panda ja Animal Drama jätsid minule väga sügeva mulje. X-Panda otsus jätta instrumentaalbändina viimaseks esitluseks vokaaliga loo, oli väga tabav. See lõi žüriiliikmed sõna otseses mõttes jalust maha. Üldine tase oli väga hea,“ lausus žüriiliige Ahto-Lembit Lehtmets.
Noortebänd 2010 finalistid olid Oak Tree, The Brackets, X-Panda, Animal Drama, Embrö, Rising Sun, Merwis, Our Story ja Square Face, kes pääses finaali rahvahääletuse tulemusel.
Noortebänd 2010 žüriisse kuulusid Fred Krieger, Kõmmari, Kristian Künk, Ingrid Kohtla, Andrius Videnski, Lea Liitmaa, Harmo Kallaste, Ahto-Lembit Lehtmets, Heidy Purga, Mart Normet, Mart Pahla, Elmar Liitmaa.